Михаил Венков
Михаил Ангелов Венков е български футболист. Титулярната му позиция е на левия бек, силният му крак е левият. Играч е на третодивизионния Волов (Шумен).

Състезателна кариера 
Започва да тренира футбол през 1995 година при Милети Божилов в ДЮШ на Септември (София), като в началото на своята кариера се изявява като опорен халф и централен защитник. Преминава през всички възрастови формации на клуба, а треньори още са му били специалисти като Димитър Асенов, Тони Джеферски, Бисер Хаздай, Любо Симов и Димитър Райков. Носител е на бронзов медал с юноши младша възраст и на сребърен медал със старшата възраст от Републиканското футболно първенство, както и на две купи на БФС. В периода 1995 – 2000 година е петкратен победител в Софийско градско първенство. През 2000 г. Георги Харалампиев го взима при мъжете и постепенно започва да го налага в първия състав на Септември (София). Това е и човекът, който го преквалифицира в ляв краен бранител – позицията, която Венков практикува. По това време талантливият юноша е седемнадесетгодишен и още няма право на професионален договор, но въпреки това към него проявяват интерес и пристигат запитвания от елитните тогава  и Черноморец (Бургас).

Михаил Венков обаче избира офертата на Литекс (Ловеч) и в началото на 2002 г. преминава при „оранжевите“, като подписва петгодишен договор. По това време старши треньор е Ферарио Спасов, а на неговата позиция ловчанлии разполагат с опитни футболисти като Валентин Найденов и Станислав Бачев, а месец по-късно ще привлекат в редиците си един от най-качествените чужденци, състезавали се в българското първенство – бразилеца Тиаго Силва. При тази конкуренция младокът твърде рядко влиза в игра и взима участие предимно в мачовете за Купата на България. Първият му мач за Литекс е на 23 януари 2002, на подготвителния лагер в Агия Напа, при победата с 4:1 над Анортозис, а официалният му дебют е на 20 март 2002 за победата с 5:0 при гостуването на Дунав (Русе), в мач от турнира за Купата на България. Официалният му дебют в „А“ група е на 24 април 2002 в мач от плейофната фаза на шампионата за домакинската победа над Локомотив (Пловдив) с 3:1, когато към края на срещата влиза като смяна на Тиаго Силва. През 2003 г. отбива военната си служба и е пратен да трупа опит във втородивизионния Белите орли, но на полусезона след треньорска рокада в Литекс, новият старши треньор Драголюб Симонович желае отблизо да се запознае с качествата му и Венков е върнат обратно в Ловеч. Изкарва зимната подготовка с отбора и взима участие във всички контроли. През февруари същата година за треньор на Литекс е назначен Люпко Петрович, който предпочита да залага на опитни бойци, и Мишо Венков играе едва в последните 5 кръга от шампионата. Попада и в групата за финала от турнира за Купата на България, спечелен след дузпи срещу , но не взима участие в самата среща. След края на сезона сърбинът напуска и за негов заместник е назначен Стойчо Младенов, който започва да го налага като титуляр, записва и първите си мачове в европейските клубни турнири. След провала с австрийския ГАК за селекционер е назначен Ицхак Шум. При него и при следващите наставници – Георги Дерменджиев и отново Симонович и Петрович, Венков вече е твърд титуляр. Участва и в груповата фаза на турнира за Купата на УЕФА, като взима участие във всичките срещи на „оранжевите“. 
През януари 2006 на подготвителния лагер в Правец разтяга ахилесово сухожилие, следва операция и пропуска целия сезон. Възстановяването му върви трудно, формата му спада и губи титулярното си място от набралия скорост и игрова практика Петър Занев. При Миодраг Йешич и Ферарио Спасов практически е без конкуренция, тъй като Занев е пратен под наем в Селта Виго. В края на годината подписва нов тригодишен договор до лятото на 2011 г. Станимир Стоилов също залага на него в титулярната единайсеторка, а върналият се от странство Занев налага като централен защитник. Следващият наставник Ангел Червенков използва услугите на Венков до зимната пауза и след конфликта му с треньора на младежите Михаил Мадански го закотвя на пейката. Изгубил формата си през годината, Венков е резерва и при Любослав Пенев, договорът му е към края си и към него проявяват интерес от , Динамо Букурещ и , но в крайна сметка Михаил Венков проявява лоялност към отбора на сърцето си и преподписва нов двегодишен договор до лятото на 2013 г. В евротурнирите е изиграл впечатляващите 24 срещи за „оранжевите“. Шампион е на България за 2009/10 г., трикратен носител на националната купа и веднъж на суперкупата на страната. От 2009 г. е студент в НСА „Васил Левски“ специалност „Треньор по футбол“. През 2011 година договорът му с настоящия шампион Литекс (Ловеч) изтича, а играчът и ръководството на клуба не се разбират за нов.

Венков избира да подпише контракт с Локомотив (Пловдив).

През лятото на 2012 г. собственикът на Локомотив, Константин Динев обявява, че се оттегля от отбора, в резултат на което няколко футболисти преминават в отбора на ЦСКА (София), като Венков е един от тях. Той подписва с „армейците“ до 2014 г.

От пролет 2019 г. до пролет 2020 г. е играч на Добруджа (Добрич).

Мачове за Литекс в Европа

Национален отбор 
Преминава през всички гарнитури на националния отбор, първата си повиквателна получава от Красимир Ковачев. При младежите треньори са му били Стоян Коцев и Иван Колев, като и двамата го ползват като централен защитник. Първата си повиквателна за мъжете получава през 2005 г. от Христо Стоичков, а дебютът му за първия състав е при гостуването на  в Баку. Получава повиквателни още от Пламен Марков, Станимир Стоилов и Лотар Матеус. Има записани девет официални мача.

Успехи 
 Литекс (Ловеч)

 Шампион (2): 2010, 2011
 Купа на България (3): 2004, 2008, 2009
 Финалист (2): 2003, 2007
 Суперкупа на България (1): 2010
 Финалист (4): 2004, 2007, 2008, 2009 

 Локомотив (Пловдив)

 Суперкупа на България
 Финалист (1): 2012 

 Черно море (Варна)

 Купа на България (1): 2015
 Суперкупа на България (1): 2015

Статистика по сезони

Бележки

Външни препратки 
  
 Профил на М.Венков в pfclitex.com 
  Профил на М. Венков в National Football Teams

Български футболисти
Футболисти на Литекс (Ловеч)
Футболисти на Локомотив (Пловдив)
Футболисти на ПФК ЦСКА (София)
Футболисти на Черно море (Варна)
Футболисти на Славия (София)
Родени през 1983 година
Национална спортна академия
Български футболисти в Казахстан